Държавен вестник, бр. 56, 2022 г., стр. 44

СТР.  44	
Д Ъ Р Ж А В Е Н  В Е С Т Н И К 	
БРОЙ  56
Национална програма за полярни изследвания 
„От полюс до полюс“ (НППИ) 2022 – 2025 г.
§ 2. Изпълнението на постановлението 
се възлага на министъра на образованието 
и науката.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Кирил Петков
Главен секретар на Министерския съвет:  
Красимир Божанов
4435
ПОСТАНОВЛЕНИЕ № 171 
ОТ 14 ЮЛИ 2022 Г.
за одобряване на допълнителни разходи по 
бюджета на Министерството на образованието 
и науката за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява допълнителни разходи 
по бюджета на Министерството на образо-
ванието и науката за 2022 г. в общ размер 
39 036 850 лв. за доизграждане, модернизиране 
и функциониране на научната инфраструктура 
в изпълнение на Националната пътна карта 
за научна инфраструктура 2020 – 2027 г.
(2) Средствата по ал. 1 да се осигурят за 
сметка на предвидените разходи в централния 
бюджет за изпълнение на политики по чл. 1, 
ал. 5, т. 1.1 от Закона за държавния бюджет 
на Република България за 2022 г.
Чл. 2. (1) Със сумата по чл. 1, ал. 1 да се 
увеличат разходите по „Политика в областта на 
равен достъп до качествено висше образование 
и развитие на научния потенциал“, бюджетна 
програма „Оценка и развитие на националния 
научен потенциал за изграждане на устойчи-
ва връзка образование – наука – бизнес като 
основа за развитие на икономика, базирана 
на знанието“ по бюджета на Министерството 
на образованието и науката за 2022 г.
(2) Със сумата по чл. 1, ал. 1 да се увели-
чат показателите по чл. 16, ал. 3 от Закона 
за държавния бюджет на Република България 
за 2022 г.
Чл. 3. Министърът на образованието и 
науката да извърши съответните промени по 
бюджета на Министерството на образованието 
и науката за 2022 г. и да уведоми министъра 
на финансите.
Чл. 4. Министърът на финансите да из-
върши произтичащите от чл. 1 промени по 
централния бюджет за 2022 г.
Заключителни разпоредби
§ 1. Постановлението се приема на осно-
вание чл. 109, ал. 3 от Закона за публичните 
финанси и чл. 1, ал. 5, т. 1.1 от Закона за 
държавния бюджет на Република България 
за 2022 г. и във връзка с Решение № 328 на 
Министерския съвет от 2021 г. за приемане 
на актуализирана Национална пътна карта за 
научна инфраструктура 2020 – 2027 г.
§ 2. Изпълнението на постановлението 
се възлага на министъра на образованието 
и науката.
§ 3. Постановлението влиза в сила от деня 
на обнародването му в „Държавен вестник“.
Министър-председател:  
Кирил Петков
Главен секретар на Министерския съвет:  
Красимир Божанов
4436
ПОСТАНОВЛЕНИЕ № 172 
ОТ 14 ЮЛИ 2022 Г.
за одобряване на вътрешнокомпенсирани 
промени на утвърдени разходи по области на 
политики/бюджетни програми по бюджета на 
Министерството на външните работи за 2022 г.
МИНИСТЕРСКИЯТ СЪВЕТ
П О С Т А Н О В И :
Чл. 1. Одобрява вътрешнокомпенсирани 
промени на утвърдени разходи по области на 
политики/бюджетни програми по бюджета 
на Министерството на външните работи за 
2022 г., както следва:
1. намалява утвърдените разходи по „По-
литика в областта на активната двустранна 
и многостранна дипломация“, бюджетна 
програма „Международно сътрудничество и 
глобални политики“ с 80 000 лв.;
2. увеличава утвърдените разходи по „По-
литика в областта на публичната дипломация 
и публичните дейности в подкрепа на целите 
на външната политика“, бюджетна програма 
„Публична дипломация“ с 80 000 лв.
Чл. 2. По бюджета на Министерството 
на външните работи за 2022 г., по „Полити-
ка в областта на публичната дипломация и 
публичните дейности в подкрепа на целите 
на външната политика“, бюджетна програма 
„Публична дипломация“, да се създаде адми-
нистриран разходен параграф „Дейности по 
присъединяване на България към Органи-
зацията за икономическо сътрудничество и 
развитие в изпълнение на Пътната карта за 
действията по присъединяване на Република 
България към ОИСР в периода 2021 – 2023 г.“ 
в размер 80 000 лв.
Чл. 3. Министърът на външните работи да 
извърши съответните промени по бюджета 
на Министерството на външните работи за 
2022 г. и да уведоми министъра на финансите.
Заключителни разпоредби
§ 1. Постановлението се приема на осно-
вание чл. 109, ал. 1 от Закона за публичните 
финанси и чл. 74, ал. 1 от Закона за държав-
ния бюджет на Република България за 2022 г.